14 Ιουνίου, 2022

**ΔΕΛΤΙΟ ΤΥΠΟΥ**

###### ΑΠΑΣΧΟΛΗΣΗ ΚΥΒΕΡΝΗΣΗΣ ΑΝΑ ΚΑΤΗΓΟΡΙΑ: ΜΑΪΟΣ 2022

**Συνολική Απασχόληση: 53.668**

Η απασχόληση στην Κυβέρνηση τον Μάιο του 2022 αυξήθηκε κατά 360 άτομα (0,7%) σε σύγκριση με τον αντίστοιχο μήνα του 2021 και έφτασε τα 53.668 άτομα. Στο μόνιμο προσωπικό παρατηρείται μείωση κατά 683 άτομα (-2,6%), από 26.686 σε 26.003 άτομα. Στο έκτακτο προσωπικό παρατηρείται αύξηση κατά 1.056 άτομα (5,8%) φθάνοντας τα 19.251 σε σχέση με 18.195 άτομα τον Μάιο του 2021.



Σε σύγκριση με τον Μάιο του 2021 παρατηρείται αύξηση στο προσωπικό της Δημόσιας Υπηρεσίας (0,2%) και της Εκπαιδευτικής Υπηρεσίας (2,4%), ενώ παρατηρείται μείωση στο προσωπικό των Δυνάμεων Ασφαλείας (-0,1%). Στο μόνιμο προσωπικό παρατηρείται μείωση και στις τρείς κατηγορίες, με τη μεγαλύτερη να παρουσιάζεται στο προσωπικό της Δημόσιας Υπηρεσίας (-3,4%). Αντιθέτως, στο έκτακτο προσωπικό παρατηρείται αύξηση και στις τρείς κατηγορίες με το προσωπικό της Εκπαιδευτικής Υπηρεσίας να παρουσιάζει τη μεγαλύτερη (9,4%). Στο Ωρομίσθιο Προσωπικό παρατηρείται μείωση (-0,2%) σε σχέση με τον Μάιο του 2021.

Σε σύγκριση με τον Απρίλιο του 2022, παρατηρείται αύξηση στο προσωπικό της Δημόσιας Υπηρεσίας (0,2%), ενώ παρατηρείται μείωση στο προσωπικό της Εκπαιδευτικής Υπηρεσίας (-2,1%) και των Δυνάμεων Ασφαλείας (-0,4%). Στο μόνιμο προσωπικό παρατηρείται η ίδια μείωση (-0,2%) στις κατηγορίες της Δημόσιας Υπηρεσίας και των Δυνάμεων Ασφαλείας, ενώ το μόνιμο προσωπικό της Εκπαιδευτικής Υπηρεσίας παραμένει σταθερό. Στο έκτακτο προσωπικό παρατηρείται αύξηση στο προσωπικό της Δημόσιας Υπηρεσίας (0,7%), ενώ παρατηρείται μείωση στο προσωπικό της Εκπαιδευτικής Υπηρεσίας (-5,0%) και των Δυνάμεων Ασφαλείας (-0,6%). Στο Ωρομίσθιο Προσωπικό παρατηρείται αύξηση (0,9%) σε σχέση με τον Απρίλιο του 2022.

|  |  |  |  |  |  |  |  |
| --- | --- | --- | --- | --- | --- | --- | --- |
| **Πίνακας** |  |  |  |  |  |  |  |
| **Κατηγορία Προσωπικού** |  | **Αριθμός ατόμων** |  | **% Μεταβολή** |
|  | **Μάιος 2021** | **Απρ 2022** | **Μάιος 2022** |  | **Μάιος 22/21** | **Μάιος22/** **Απρ22** |
| **Δημόσια****Υπηρεσία** | **Σύνολο** | **17.355** | **17.349** | **17.383** |  | **0,2%** | **0,2%** |
| Μόνιμοι | 10.662 | 10.320 | 10.302 |   | -3,4% | -0,2% |
| Έκτακτοι | 6.693 | 7.029 | 7.081 |   | 5,8% | 0,7% |
| **Εκπαιδευτική Υπηρεσία** | **Σύνολο** | **14.848** | **15.530** | **15.209** |  | **2,4%** | **-2,1%** |
| Μόνιμοι | 9.274 | 9.108 | 9.110 |   | -1,8% | 0,0% |
| Έκτακτοι | 5.574 | 6.422 | 6.099 |   | 9,4% | -5,0% |
| **Δυνάμεις Ασφαλείας** | **Σύνολο** | **12.678** | **12.709** | **12.662** |  | **-0,1%** | **-0,4%** |
| Μόνιμοι | 6.750 | 6.604 | 6.591 |   | -2,4% | -0,2% |
| Έκτακτοι | 5.928 | 6.105 | 6.071 |   | 2,4% | -0,6% |
| **Σύνολο** | **Σύνολο** | **44.881** | **45.588** | **45.254** |  | **0,8%** | **-0,7%** |
| Μόνιμοι | 26.686 | 26.032 | 26.003 |   | -2,6% | -0,1% |
| Έκτακτοι | 18.195 | 19.556 | 19.251 |   | 5,8% | -1,6% |
| **Ωρομίσθιο Προσωπικό** | **Σύνολο** | **8.427** | **8.342** | **8.414** |  | **-0,2%** | **0,9%** |
| **Γενικό Σύνολο** |  | **53.308** | **53.930** | **53.668** |  | **0,7%** | **-0,5%** |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Κάλυψη στοιχείων**

Στην απασχόληση της Κυβέρνησης περιλαμβάνονται: η Δημόσια Υπηρεσία, η Εκπαιδευτική Υπηρεσία, οι Δυνάμεις Ασφαλείας και οι Ωρομίσθιοι Κυβερνητικοί Εργάτες. Στη Δημόσια Υπηρεσία περιλαμβάνονται οι μόνιμοι και έκτακτοι υπάλληλοι των Υπουργείων, Τμημάτων και Υπηρεσιών. Στην Εκπαιδευτική Υπηρεσία περιλαμβάνεται το μόνιμο και έκτακτο εκπαιδευτικό προσωπικό που υπηρετεί στις σχολικές μονάδες καθώς και το προσωπικό του Κέντρου Παραγωγικότητας και του Ανώτερου Ξενοδοχειακού Ινστιτούτου. Στις Δυνάμεις Ασφαλείας περιλαμβάνονται: η Αστυνομία, η Πυροσβεστική Υπηρεσία και η Εθνική Φρουρά. Στο Ωρομίσθιο Προσωπικό περιλαμβάνονται τακτικοί, έκτακτοι και εποχικοί υπάλληλοι.

Στα στοιχεία δεν περιλαμβάνονται τα Μέλη της Βουλής των Αντιπροσώπων (Βουλευτές και Εκπρόσωποι Θρησκευτικών Ομάδων).

**Πηγή στοιχείων**

Πηγή των στοιχείων για την απασχόληση στην Κυβέρνηση είναι το Γενικό Λογιστήριο της Δημοκρατίας. Τα στοιχεία αφορούν σε άτομα τα οποία πληρώθηκαν τον συγκεκριμένο μήνα ανεξαρτήτως της περιόδου και της διάρκειας απασχόλησης.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Αγορά Εργασίας](https://www.cystat.gov.cy/el/SubthemeStatistics?s=43)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Labour%20Market__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=43) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2255)

**Οι Προκαθορισμένοι Πίνακες σε μορφή Excel περιλαμβάνουν στοιχεία μέχρι και τον Δεκέμβριο του 2021. Για τα στοιχεία από τον Ιανουάριο 2022 και μετά η ενημέρωση γίνεται μόνο στη Βάση Δεδομένων CYSTAT-DB.**

*Επικοινωνία*

Μαρία Κκουσιή: Τηλ:+357-22602235, Ηλ. Ταχ.: mkkoushi@cystat.mof.gov.cy